Publication: Magyar Közlöny
Issue: MK-2008-117 (Year: 2008, Number: 117)
Era: 2004-2010
Section: 15. számú melléklet a 23/2008. (VIII. 8.) PM rendelethez
Paragraph Index: 1141

2. A szakképesítés munkaterületének rövid, jellemző leírása A szakképesített bankreferens a hitelintézetek és pénzügyi vállalkozások meghatározott területein – treasury, vállalati üzletág, lakossági üzletág, befektetési üzletág – foglalkoztatható érdemi ügyintézőként és vezetőként. Befektetéskezelési referens A különböző profilú pénzügyi vállalkozásoknál és egyéb értékpapírpiacokkal foglalkozó szervezeteknél intézményi befektetők portfólióját kezeli. Az értékpapír-kereskedelem és a befektetés kezelés terület speciális feladatának bármelyikét megfelelő megalapozottsággal ellátja. Munkája során jogszabályokat alkalmaz, pénzügyi információkat, adatokat gyűjt, nyilvántart és elemez, az értékpapírok értékelésének alapvető matematikaiközgazdasági módszertanával. Kockázatmérési és kockázatkezelési technikákat alkalmaz. Lízing referens Részt vesz a lízingbeadandó eszközök beszerzésében, lízingbe adásban (használati jog átadás). Részt vesz az üzleti kapcsolatok kialakításában, továbbá a jogi előírásoknak megfelelő megállapodások, szerződések előkészítésében. Forintalapú, illetve devizaalapú lízingügyleteket kezel, figyelembe véve az esetleges árfolyam-differenciákat. Nemzetközi pénzügyi referens Közreműködik a valuta-deviza műveletek végzésében. A kereskedelem-finanszírozás és annak speciális módozataiban (export előfinanszírozás, faktorálás) részt vesz. Kapcsolatot tart a külkereskedelmi ügyletekben érintett vállalkozásokkal. Személyes pénzügyi tervezési referens A pénzügyi ismeretek, a pénzügyi környezet, a jövedelemelosztási folyamatok rendszerének ismeretében segíti az ügyfél pénzügyi döntéseinek meghozatalát. Pénzügyi információkat gyűjt, nyilvántartásokat vezet, adatot szolgáltat. Rendszerezi és elemzi a gazdasági döntésekhez szükséges adatokat, információkat, összefüggéseket. Portfólió összetételére javaslatot tesz, személyes pénzügyi tervezést végez. A befektető által adott megbízás alapján, befektetési eszközöket kezel a befektető javára. 2008/117. szám Vállalatfinanszírozási és -értékelési referens Közreműködik a környezeti partneri kapcsolatok alakításában, kapcsolatot tart a hitelintézet ügyfélkörébe tartozó vállalkozások munkatársaival. Rendszerezi és elemzi a gazdasági döntésekhez szükséges adatokat, információkat, összefüggéseket, cash flow analízist végez, optimális finanszírozási struktúrára tesz javaslatot, speciális pénzügyi műveleteket előkészít. Részvénykibocsátást, kötvénykibocsátást szervez.

Source: https://magyarkozlony.hu/hivatalos-lapok/591e55d0f51e3d4c81009abacaf01273a968e0da/dokumentumok/4da538cf4b2aad8a6dbcf9742036243a4fcbe6e8/letoltes